b'\n_START_ARTICLE_\nSejlsport under sommer-OL 2020 \xe2\x80\x93 470-jolle (damer)\n_START_PARAGRAPH_\nSejladsen i damernes 470-jolle under Sommer-OL 2020, der er en disciplin for herrer, finder sted i perioden 29. juli \xe2\x80\x93 5. august 2020 i Enoshima Yacht Harbour.\n_START_SECTION_\nTurneringsformat\n_START_PARAGRAPH_\nDer bliver kvalificeret 21 nationer/b\xc3\xa5de til konkurrencen, der bliver afviklet med ti indledende sejladser efterfulgt af en medaljesejlads for de ti bedst placerede b\xc3\xa5de. I de ti indledende sejladser tildeles b\xc3\xa5dene points efter deres placering. Efter tre sejladser m\xc3\xa5 hver b\xc3\xa5d fratr\xc3\xa6kke det d\xc3\xa5rligste resultat. I medaljesejladsen gives der dobbelt points. Det vil sige at vinderen f\xc3\xa5r 2 points, nummer 2 f\xc3\xa5r 4 points mens 10\xe2\x80\x99ende og sidste b\xc3\xa5d f\xc3\xa5r 20 points. Efter medaljesejladsen opg\xc3\xb8res det samlede antal points og den b\xc3\xa5d med f\xc3\xa6rrest antal points vinder guldmedaljen.'